Juan Manuel Bonet acosta el comissariat d’exposicions a la Facultat de Geografia e Història de la Universitat de València

## Juan Manuel Bonet acosta el comissariat d’exposicions a la Facultat de Geografia e Història de la Universitat de València

La classe magistral de l’historiador i crític d’art i literatura serà aquest dimarts, 12 de març, a la Facultat de Geografia i Història UV (18 hores). L'activitat s’inscriu dins del programa Cultura als Campus del Vicerectorat de Cultura i Societat.

La Facultat de Geografia i Història de la Universitat de València acull el pròxim **dimarts, 12 de març** la classe magistral de l’historiador, crític d'art i literatura Juan Manuel Bonet **‘El comissariat d'exposicions. Una experiència personal’**, organitzada pel departament d’Història de l’Art de la Facultat, la  Col·lecció Martínez Guerricabeitia i la Fundació General UV.

Considerat com un dels experts en pintura contemporània més importants d'Espanya, **Juan Manuel Bonet** té una dilatada trajectòria com a comissari d'exposicions i museòleg. Entre les seues principals ocupacions en aquest àmbit professional, ha exercit les responsabilitats de director de l'Institut Valencià d'Art Modern (IVAM) de València i del Museo Nacional Centro de Arte Reina Sofía de Madrid.

Partint del relat de la seua experiència personal en aquest camp, Bonet acostarà al públic assistent una disciplina que, a més d’ocupar-se de planificar, organitzar i coordinar la posada en marxa d’exhibicions artístiques, requereix professionals  multifacètics, amb ampla formació i coneixement de l’àmbit artístic i històric-cultural, així com d’habilitats de gestió. Un perfil professional que, a partir d’una visió pròpia i individual, construïsca un discurs expositiu coherent i significatiu, connectant les diferents obres i peces, i donant sentit al context expositiu per tal de crear una experiència significativa per al públic visitant.

Des que va desenvolupar el seu primer treball vinculat amb la museologia, a finals dels anys seixanta, al Museo de Arte Abstracto Español de Conca, Juan Manuel Bonet ha estat comissari de diverses exposicions i retrospectives. Actualment, exerceix com a comissari de la mostra de la Col·lecció Martínez Guerricabeitia de la Universitat de València ‘Llibertat, llibertat. La dècada dels 70 en la Col·lecció Martínez Guerricabeitia: La política i més enllà’, amb la qual, a partir de la selecció de 57 obres de la col·lecció, ret el seu personal homenatge al matrimoni format per Jesús Martínez Guerricabeitia i Carmen García Merchante, amb qui l’uneixen vincles des de 1994.

L’activitat tindrà lloc a l’aula GH 1.2 de la Facultat de Geografia i Història, a les **18 hores**. L’assistència és **oberta i gratuïta**, fins a completar l’aforament. Realitzada en col·laboració amb la **Facultat de Geografia i Història de la UV** i la **Regidoria de Cultura de l’Ajuntament de València**, s’inscriu dins del programa **Cultura als Campus** impulsat pel Vicerectorat de Cultura i Societat.

Més informació:

Arxivat en:

, Exposicions
, Conferències i debats
, Fundació General UV
, Facultat de Geografia i Història

## Altres Notícies

Col·loqui a La Nau amb motiu dels 100 anys d’Arqueologia a la Universitat de València

Col·loqui amb Isabel Morant a La Nau sobre la intel·lectual i matemàtica francesa Mme du Châtelet

L’Escola Europea Lluís Vives de la UV analitza les profundes transformacions econòmiques i geopolítiques en dos col·loquis a La Nau

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar